**Bári Német Nemzetiségi Önkormányzat**

**3/2023.**

**J e g y z ő k ö n y v**

Készült a Bári Német Nemzetiségi Önkormányzatának 2023. május 29. napján 16 órás kezdettel a 7711 Bár, Erzsébet tér 1. szám alatt megtartott testületi ülésről.

**Jelen vannak:**

Erős Istvánné elnök

Takács Nagy Ferencné elnökhelyettes

Skaliczki Istvánné képviselő

dr. Benedek Zoltán jegyző

Erős Istvánné elnök köszönti a megjelenteket, megállapítja, hogy a testület határozatképes, mivel a megválasztott tisztségviselők hiánytalanul megjelentek. Az elnök előterjesztést tesz a napirendi pontokra, melyet a tagok az alábbiak szerint fogadnak el.

**Napirendi pontok:**

1.) **Beszámoló két ülés között történtekről**

Előterjesztő: Erős Istvánné elnök

2.) **Tervezett programok, kiadások**

Előterjesztő: Erős Istvánné elnök

3. ) **2022. évi zárszámadás**

Előterjesztő: Erős Istvánné elnök

4.) **Egyebek**

**NAPIRENDI PONTOK TÁRGYALÁSA**

**1. napirendi pont: Beszámoló két ülés között történtekről**

Erős Istvánné: Tájékoztatom a képviselőket, hogy az alábbi programokat sikerült megvalósítanunk.

Május 11-én a helyi óvoda gyerekei és pedagógusai meglátogatták a székelyszabari Német Tájházat, ennek költsége 20e Ft volt.

Német önkormányzatunk német nyelvű kórus megalakítására tett kísérletet, 10 fő jelentkezett a felhívásunkra, így megkezdődött a kórus tevékenysége.

Varga Kornél zenész irányításával csütörtök esténként tartják a próbát a Német Klubban, az első fellépésük június 10-én lesz a nemzetiségi napunkon.

Skaliczki Istvánné: Köszönjük a tájékoztatást, részemről szavazhatunk is a beszámoló elfogadásáról.

Erős Istvánné: Kérem a testületet, hogy amennyiben nincs kérdés vagy hozzászólás akkor szavazzon.

A Bári Német Nemzetiségi Önkormányzat 3 igen szavazattal 0 ellenében az alábbi határozatot hozza:

**21/2023 (V.29.) BNNÖ számú határozat a beszámoló elfogadásáról:**

Bári Német Nemzetiségi Önkormányzat képviselő-testülete arról határozott, hogy a két ülés között történtekről szóló elnöki beszámolót elfogadja.

Határidő: azonnal

Felelős: Erős Istvánné elnök

**2. napirendi pont: Tervezett programok, kiadások**

Erős Istvánné: Javaslom, hogy a bári sváb viselet megőrzését továbbra is tartsuk szem előtt az utókor számára, ezért szükségesnek tartom részlegesen felújíttattni az elhasználódott, megkopott jellegzetes ruhadarabokat (ing, blúz, vállkendő). Erre javaslok az idén 150e Ft-ot betervezni.

Takács Nagy Ferencné: Egyetértek, fontos az állagmegóvás.

Erős Istvánné: Kérem a testületet, hogy amennyiben nincs kérdés vagy hozzászólás akkor szavazzon.

A Bári Német Nemzetiségi Önkormányzat 3 igen szavazattal 0 ellenében az alábbi határozatot hozza:

**22/2023 (V.29.) BNNÖ számú határozat a népviseleti ruhadarabok felújításáról:**

Bári Német Nemzetiségi Önkormányzat képviselő-testülete arról határozott, hogy a bári sváb viselet megőrzése érdekében részlegesen felújíttattja az elhasználódott, megkopott jellegzetes ruhadarabokat (ing, blúz, vállkendő).

Határidő: azonnal

Felelős: Erős Istvánné elnök

Erős Istvánné: Július 15-én rendezik meg Mohácson a Dunamenti Halfesztivált, mely német nemzetiségi rendezvény és szokás szerint minden évben részt veszünk rajta. A német önkormányzatunk támogatóit, segítőit, a falu vezetőit hívjuk meg ilyenkor és benevezünk a halászléfőző versenyre is. Ennek várható költsége: 160 e Ft. (hal, üdítők, egyéb kellékek).

Takács Nagy Ferencné: Javaslom, hogy vegyünk részt, ápoljuk a hagyományokat, képviseltessük magunkat idén is, mint minden évben.

Skaliczki Istvánné: Teljes mértékben egyetértek.

Erős Istvánné: Kérem a testületet, hogy amennyiben nincs kérdés vagy hozzászólás akkor szavazzon.

A Bári Német Nemzetiségi Önkormányzat 3 igen szavazattal 0 ellenében az alábbi határozatot hozza:

**23/2023 (V.29.) BNNÖ számú határozat a Mohácsi Halfőző Fesztiválon való részvételről:**

Bári Német Nemzetiségi Önkormányzat képviselő-testülete arról határozott, hogy 2023. július 15-én részt vesznek a Mohácsi Halfőző Fesztiválon, a felmerült költségeket az éves költségvetésének terhére vállalja.

Határidő: azonnal

Felelős: Erős Istvánné elnök

**3. napirendi pont: 2022. évi zárszámadás**

Erős Istvánné: A Hivatal pénzügyi előadójával előkészítettük a 2022. évre vonatkozó zárszámadást. Ismertetem a sorokat és a hozzá tartozó számokat. A jegyzőkönyv mellékletét képezni a táblázat.

Takács Nagy Ferencné: Köszönjük a tájékoztatást, részemről elfogadható ebben a formában.

Skaliczki Istvánné: Egyetértek az elfogadással.

Erős Istvánné: Kérem a testületet, hogy amennyiben nincs kérdés vagy hozzászólás akkor szavazzon.

A Bári Német Nemzetiségi Önkormányzat 3 igen szavazattal 0 ellenében az alábbi határozatot hozza:

**24/2023 (V.29.) Kt. számú határozat a 2022. évi zárszámadásról:**

Bári Német Nemzetiségi Önkormányzat képviselő-testülete arról határozott, hogy a 2022. évi gazdálkodását **4 372 027 Ft bevétellel**, **2 088 999 Ft kiadással és 2 283 028 Ft maradvánnyal** elfogadja. A zárás számadatait a határozat melléklete tartalmazza.

Határidő: azonnal

Felelős: Erős Istvánné elnök

Más kérdés, hozzászólás nincs. Az elnök megköszöni a részvételt, a testületi ülést lezárja.

K.m.f.

 Erős Istvánné Skaliczki Istvánné

elnök jegyzőkönyv hitelesítő